Ühel hetkel taipad, et oledki ainult ootamas. Seda päeva, neid hetki. Kontsentraati olnust lahjendad nüüd ise suhtega seitse. Et jaguks ikka rohkem. Sisendad endale, et ei, üldse pole oluline. Järgmisel hetkel oled kui keravälk sõnumit lugemas." Palun näidud!" - korteri omanikult. Nojah. Kui lõpuks saabub kauaoodatud piiks juba veelgi kauem oodatud inimeselt, puistad kogu südame jalgade ette. Kirjutad neli sõnumit tagasi. Saad vastuseks mitte nii sisulise " Ok".